Nordvik Gruppen

**Nordvik Gruppen AS** er et familieeid akjseselskap som ble stiftet 22. november  2005, og har sitt opphav fra M. Nordvik Bilsalg. Selskapet drives og eies av familien Nordvik med konsernleder Thor Allan Nordvik og hans tre sønner Alexander Nordvik, Christian Nordvik og Fredrik Nordvik som medeiere og styremedlemmer. Morselskapet Nordvik Gruppen AS hadde (i 2021) 26 ansatte. Konsernet hadde 1,7 milliarder kroner i omsetning og resultat før skatt på 45 millioner kroner. I 2022 var omsetningen konsernet over 2 milliarder kroner. Administrasjonen flyttet i 2023 inn i kontorlokaler i Bodø Storsenter som de selv eier.

Nordvik Gruppen ble dannet som et morselskap for å samle alle felles funksjoner for datterselskapene, herunder administrasjon, IT, regnskap og alle andre felles aktiviteter som forutsetter drift av datterselskapene. Nordvik Gruppen er et av de største privateide konsern i Nord-Norge og deres aktivitet er konsentrert rundt bilbransjen, med salg av bil og verkstedvirksomhet som sine viktigste aktiviteter. Nordvik har opp gjennom årene representert flere bilmerker (Fiat, Skoda, Chrysler, BMW). I dag er de forhandler av merkene Toyota og MAN lastebil. De har gjennom sitt datterselskap, Bjerka Bil AS, dannet en egen kanal for kjøp og salg av brukte biler av alle merker.

Selskapet har de siste fem regnskapsårene hatt en gjennomsnittlig driftsinntekt på 594 359 800 millioner kroner. 2014 ble et rekordår for Nordvik Gruppen med en samlet driftsinntekt på 707 496 000 millioner kroner.

## Datterselskaper

### Bjerka Bil
Bjerka Bil AS er et heleid datterselskap av Nordvik Gruppen AS. Selskapet ble stiftet  28. juli 2010 og kjernevirksomheten er salg og import av bruktbiler, verkstedtjenester og drift av varetaxi på Helgeland. Hovedkontoret ligger på Bjerka i Hemnes kommune, hvor de også har et bilskade og lakkverksted.

Bjerka Bil er også lokalisert i Bodø, Fauske og Narvik.

### Nordvik Last & Bus AS
Nordvik Last og Buss AS er et heleid datterselskap av Nordvik Gruppen AS. Selskapet ble stiftet 11. november 1996 og kjernevirksomheten er salg av verkstedtjenester, deler, dekk og tilbehør. I 2014 hadde selskapet 40 ansatte og en omsetning på rundt 50 millioner kroner.

Nordvik Last og Buss AS er autorisert verksted for MAN og Mercedes nyttekjøretøyer, samt Carrier kjøleaggregater. I Bodø og Tromsø er det også salgsavdelinger for nye og brukte lastebiler.

Hovedkontoret ligger på Stormyra i Bodø, og ved hjelp av samarbeidspartnere dekker de et geografisk område fra Brønnøysund i sør til Hammerfest i nord.

Avdelingskontorer
*Bjerka
*Glomfjord
*Tromsø

Samarbeidspartnere:
*Brønnøysund
*Hammerfest

### Nordviksentret Eiendom AS
Nordviksenteret Eiendom AS er et heleid datterselskap av Nordvik Gruppen. Selskapets daglige drift er lokalisert i Bodø.
Selskapet ble stiftet 12. mars 1999 og kjernevirksomheten er kjøp, salg, innleie, utleie, drift og utvikling av eiendom i Nordland og Troms.

Selskapets eiendomsportefølje er i dag på følgende lokasjoner: 
*Bjerka
*Bodø
*Fauske
*Glomfjord
*Leknes
*Mo i Rana
*Mosjøen
*Namsos
*Narvik
*Sortland
*Stokmarknes
*Svolvær
*Tromsø
*Ulsvåg

### Toyota Nordvik
Toyota Nordvik AS (stiftet 11.12.1987), er et heleid datterselskap av Nordvik Gruppen AS. Selskapets kjernevirksomhet er kjøp og salg av Toyota. Årlig omsetter selskapet for rundt 500 millioner kroner, og selger i underkant av 2000 biler, både nye og brukte. M. Nordvik Bilsalg ANS, ble opprettet av Magnar Nordvik i 1960 og var foreløperen til Toyota Nordvik AS og videre Nordvik Gruppen AS. I 1965 ble det opprettet ett samarbeid med Toyota.

I 2005, på 50-årsjubileet for salg av Toyota, ble Toyota Nordvik AS kåret av bilbladet MotorBransjen til Årets bilforhandler. Dette var første gangen en Toyota forhandler fikk tildelt denne prisen.

Bedriften har siden begynnelsen hatt sitt hovedsete Bodø, og har i tillegg salgsavdelinger i:

*Andøy
*Bjerka
*Bodø
*Brønnøysund
*Fauske
*Glomfjord
*Halsa
*Harstad
*Leknes 
*Mo i Rana 
*Mosjøen 
*Namsos
*Narvik
*Sortland
*Steinkjer
*Svolvær
*Ulvsvåg

## Deleide selskaper

### BB Dekkspesialisten
BB Dekkspesialisten AS, et aksjeselskap stiftet 09. mai 2012 og er lokalisert på Ankenes utenfor Narvik. 
Deres kjernevirksomhet er salg av dekk og tilhørende produkter og tjenester. Nordvik Gruppen er del-eiere av selskapet.

### Fauske Auto AS
Fauske Auto AS, aksjeselskap stiftet 16. april 2015 og er lokalisert på Fauske, Nordland utenfor Bodø. Tidligere Jensen bilservice til de startet Fauske Auto i samarbeid med Nordvik Gruppen AS. Fauske Auto er også tilknyttet Automester kjeden. Deres kjernevirksomhet er reparasjon og vedlikehold av motorkjøretøyer under 7, 5 tonn. Nordvik Gruppen AS er del-eiere av selskapet. Nordvik bilutsalg har også salgsavdeling i av brukte biler i lokalene til Fauske Auto.

### Karlsen Billakkering AS
Karlsen Billakkering AS, aksjeselskap stiftet 01. mai 1985, har i dag to avdelinger, begge lokalisert i Bodø.  Deres kjernevirksomhet er bilskade reparasjon,  industrilakkering av kjøretøyer, båter, sykler, samt virksomhet som står i forbindelse med dette.

### Relakk motor og karosseri ( Toyota Brønnøysund )
Relakk motor og karosseri (Toyota Brønnøysund), aksjeselskap stiftet 07. april 2004. Deres kjernevirksomhet er drift av verksted og bilforretning, samt anliggender forbundet med dette. Selsakapet har tilhold i Brønnøysund.

### Salten Dekksenter Stormyra AS
Salten Dekksenter Stormyra AS, aksjeselskap stiftet 12. september 2013. Deres kjernevirksomhet er salg av hjul-utrustning med tilhørende produkter og drift av dekk verksted/hotell. Selskapet er lokalisert i Bodø Stormyra, nært Nordvik Gruppens hovedkontor, samt Bjerka Bil AS og Toyota Nordvik AS sine avdelinger i Bodø.

### Vifa Bilberging
Vifa bilberging, aksjeselskap stiftet 01. september 1986. Deres kjernevirksomhet er som Viking Redningstjenestes representant, å drive bilberging og bilassistanse, samt andre tjenester og samarbeidsoppgaver til beste for selskapets aksjonærer. Flere større aktører i bilbransjen i Bodø er deleiere av Vifa bilberging.

*Toyota Nordvik
*Nymo Bil
*Sulland Bodø
*Jakkheln bil AS
*Imaas Bil
*Brødrene Johansen AS
*Sveins Auto
*Tom Remi Hansen
*Nordvik Last og Buss AS
*Centrum bil og karosseri AS

## Referanser


## Eksterne lenker

* Nordvik Gruppen AS 
* Bjerka Bil AS
* Nordvik Last & Buss AS  
* Om Toyota Nordvik AS
* Brønnøysund registret : Toyota Nordvik